rejauldu/bengali-wikipedia huggingface dataset:
সংশপ্তক বাংলাদেশের মুক্তিযুদ্ধের স্মারক ভাস্কর্যগুলোর অন্যতম। এই ভাস্কর্যটি জাহাঙ্গীরনগর বিশ্ববিদ্যালয়ে অবস্থিত। এর স্থপতি শিল্পী হামিদুজ্জামান খান।   অবস্থান  জাহাঙ্গীরনগর বিশ্ববিদ্যালয়ের কেন্দ্রীয় গ্রন্থাগারের সামনে এক পায়ের ওপর ভর করে দাঁড়িয়ে আছে এ ভাস্কর্যটি। ১৯৯০ সালের ২৬ মার্চ এই ভাস্কর্যটি নির্মাণ করা হয়। এটি উদ্বোধন করেন তৎকালীন জাবির উপাচার্য অধ্যাপক কাজী সালেহ আহম্মেদ।ভাষা আন্দোলন ও মুক্তিযুদ্ধের প্রতীক জাবির স্থাপনা সমূহ, মাহিদুল ইসলাম মাহি,বেস্টনিউজ ডটকম, ঢাকা থেকে প্রকাশের তারিখ: ১৭ ফেব্রুয়ারি ২০১২ খ্রিস্টাব্দ।মুক্তিযুদ্ধের চেতনায় জাবির সংশপ্তক , ওয়ালিউল্লাহ, ঢাকা থেকে প্রকাশের তারিখ: ১২ডিসেম্বর ২০১১ খ্রিস্টাব্দ।ক্যাম্পাসে মুক্তিযুদ্ধের ভাস্কর্য, সুজন ঘোষ, সাইফুর রহমান আকন্দ, মোঃ হাবিবুর রহমান, ঢাকা থেকে প্রকাশের তারিখ: ১৯ ডিসেম্বর ২০১০ খ্রিস্টাব্দ।   আকার  মূল ভূমি থেকে ভাস্কর্যটির ঊচ্চতা ১৫ ফুট। মূল ভাস্কর্যটি ব্রোঞ্জ ধাতুতে তৈরি। এছাড়া এটি নির্মাণে লাল সিরামিক ইট ব্যবহার করা হয়েছে।   স্থাপত্য তাৎপর্য  ১৯৭১ সালে দীর্ঘ নয় মাস সশস্ত্র সংগ্রামের মধ্য দিয়ে ৩০ লক্ষ শহীদের তাঁজা প্রাণ ও দুই লক্ষ মা-বোনের সম্ভ্রমের বিনিময়ে প্রিয় মাতৃভূমির স্বাধীনতা ছিনিয়ে এনেছিল বাঙালি জাতি। তাদের এ আত্মত্যাগের বিনিময়ে জন্ম হয়েছে বাংলাদেশ নামে স্বাধীন সার্বভৌম রাষ্ট্র। ১৯৭১ সালের বিজয় দিবস কে স্মরণ রাখার জন্য বিভিন্ন জায়গায় তৈরি করা হয় স্মৃতিস্তম্ভ । সেই রকম ভাবে বাঙালি জাতির এই গৌরব ১৯৭১ এর মুক্তিযুদ্ধের স্মৃতিকে ধরে রাখতে জাহাঙ্গীরনগর বিশ্ববিদ্যালয়ে নির্মাণ করা হয়েছে স্মারক ভাস্কর্য 'সংশপ্তক'। শিল্পী হামিদুজ্জামান খান ভাস্কর্যটিতে মুক্তিযুদ্ধের চেতনাকে ব্রোঞ্জের শরীরে প্রতীকী ব্যঞ্জনায় প্রকাশ করার চেষ্টা করেছেন। মুক্তিযুদ্ধের গৌরবজ্জল ইতিহাস, ঐতিহ্য ও চেতনাকে এতে দৃশ্যমান করা হয়েছে।‘ সংশপ্তক’ হলো ধ্রুপদী যোদ্ধাদের নাম। মরণপন যুদ্ধে যারা অপরাজিত। এ ভাস্কর্যটির মাধ্যমে ফুটিয়ে তোলা হয়েছে যুদ্ধে শত্রুর আঘাতে এক হাত, এক পা হারিয়েও রাইফেল হাতে লড়ে যাচ্ছেন দেশমাতৃকার বীর সন্তান। মাতৃভূমিকে শত্রুমুক্ত করা যাদের স্বপ্ন, শত্রুর বুলেটের সামনেও জীবন তাদের কাছে তুচ্ছ। সংশপ্তকের গায়ে প্রতিফলিত হয়েছে ধ্রুপদী যোদ্ধাদের দৃঢ় অঙ্গীকার। যুদ্ধে নিশ্চিত পরাজয় জেনেও লড়ে যান যে অকুতোভয় বীর সেই সংশপ্তক। আগামী প্রজন্মের কাছে মুক্তিযুদ্ধের ইতিহাস চেতনাকে দৃশ্যমান করার লক্ষেই ‘সংশপ্তক’ প্রতিষ্ঠা করা হয়। তাছাড়া মহান মুক্তিযুদ্ধের অকুতোভয় বীরদের স্মরণেও এটি নির্মাণ করা হয়েছে।   তথ্যসূত্র   বিষয়শ্রেণী:বাংলাদেশের স্বাধীনতা যুদ্ধের ভাস্কর্য বিষয়শ্রেণী:জাহাঙ্গীরনগর বিশ্ববিদ্যালয় বিষয়শ্রেণী:ঢাকার বহিরঙ্গন ভাস্কর্য বিষয়শ্রেণী:১৯৯০-এর ভাস্কর্য বিষয়শ্রেণী:হামিদুজ্জামান খানের কর্ম বিষয়শ্রেণী:ব্রোঞ্জ ভাস্কর্য
থাম্ব|জেন আরউইন হ্যারিসন জেন আরউইন হ্যারিসন () (জন্ম: ২৩শে জুলাই, ১৮০৪ মার্সেসবার্গ, পেনসালভেনিয়া – মৃত্যু: ১১ই মে, ১৮৪৬),Her father was Archibald Irwin (died 1840) who married her mother Mary Ramsey in 1798. After her mother's death 10 Feb 1813, she and her siblings were adopted by her father's second wife. উইলিয়াম হেনরি জুনিয়রের স্ত্রী এবং মার্কিন যুক্তরাষ্ট্রের ৯ম রাষ্ট্রপতি উইলিয়াম হেনরি হ্যারিসনের পুত্রবধু। তিনি মাত্র ৩২ দিনের জন্য ফার্স্ট লেডির সম্মান লাভ করেন।   মৃত্যু  ১৮৪৭ সালে তিনি টিউবারকিউলোসিসে মৃত্যুবরণ করেন।   তথ্যসূত্র    বহিঃসংযোগ   Locket photograph misidentified as Jane Irwin Harrison as a widow, 1843 A close examination of the photograph clearly shows a woman who is significantly greater in age than 39. It is most likely a photograph of her foster mother Jane Irwin Findlay.  বিষয়শ্রেণী:১৮০৪-এ জন্ম বিষয়শ্রেণী:১৮৪৬-এ মৃত্যু বিষয়শ্রেণী:মার্কিন যুক্তরাষ্ট্রের ফার্স্ট লেডি বিষয়শ্রেণী:১৮৪০-এর দশকে মৃত্যু বিষয়শ্রেণী:১৯শ শতাব্দীর মার্কিন নারী
কর্ণ বিনোদ শর্মা (জন্ম: ২৩ অক্টোবর, ১৯৮৭) উত্তরপ্রদেশের মিরাটে জন্মগ্রহণকারী ভারতের উদীয়মান ক্রিকেটার। ভারত ক্রিকেট দলের অন্যতম সদস্য কর্ণ শর্মা অল-রাউন্ডার হিসেবে প্রতিদ্বন্দ্বিতা করছেন। এছাড়াও ঘরোয়া ক্রিকেটে রেলওয়ে ক্রিকেট দলে খেলছেন। বামহাতি ব্যাটসম্যান ও লেগ ব্রেক বোলিংয়ের পারদর্শী তিনি।   প্রারম্ভিক জীবন  ২০০৭-০৮ মৌসুমের রঞ্জি ট্রফিতে কার্নেল সিং স্টেডিয়ামে জম্মু ও কাশ্মিরের বিপক্ষে প্রথম-শ্রেণীর ক্রিকেটে বিশেষজ্ঞ ব্যাটসম্যান হিসেবে প্রথমবারের মতো অংশ নেন। ১৭ চারের মারে ২৩২ বলে ১২০ রান সংগ্রহ করেন যাতে তার দল রেলওয়ে ক্রিকেট দল ইনিংস ও ৮৮ রানের ব্যবধানে পরাজিত করে। ২০১৪ সালের ইন্ডিয়ান প্রিমিয়ার লিগে সানরাইজার্স হায়দরাবাদের সাথে চুক্তিবদ্ধ হন ও ২৫.০৬ গড়ে ১৫ উইকেট তুলে নেন। ভারত এ-দলের সদস্য হিসেবে চারদেশীয় প্রতিযোগিতায় অংশ নেন। সেখানে তিন খেলায় অংশ নেন। তন্মধ্যে দক্ষিণ আফ্রিকা এ-দলের বিপক্ষে ১৬ বলে ৩৯ রান সংগ্রহ করে দলকে জয়ে প্রভূত সহায়তা করেন।   খেলোয়াড়ী জীবন  ৫ আগস্ট, ২০১৪ তারিখে বিসিসিআই কর্তৃক ক্যাপ প্রত্যাশী কেরালার উইকেট-কিপার সঞ্জু স্যামসনের সাথে তাকেও ইংল্যান্ডের বিপক্ষে ১৭-সদস্যের ভারতের একদিনের ও টুয়েন্টি২০ আন্তর্জাতিক দলে খেলার জন্য মনোনীত করা হয়। তিনি অমিত মিশ্রের পরিবর্তে দলে ঠাঁই পান।  ৭ সেপ্টেম্বর, ২০১৪ তারিখে টুয়েন্টি২০ আন্তর্জাতিকে ইংল্যান্ড সফরে স্বাগতিক ইংল্যান্ডের বিপক্ষে অভিষেক ঘটে তার। খেলায় তিনি জো রুটের উইকেটসহ ১/২৮ পান। এরপর ১৩ নভেম্বর, ২০১৪ তারিখে সফরকারী শ্রীলঙ্কা ক্রিকেট দলের বিপক্ষে একদিনের আন্তর্জাতিকে অভিষিক্ত হন তিনি। ৯ ডিসেম্বর, ২০১৪ তারিখে অ্যাডিলেডে অস্ট্রেলিয়ার বিপক্ষে টেস্ট অভিষেক ঘটে।   ইন্ডিয়ান প্রিমিয়ার লিগ  আইপিএলের ফ্রাঞ্চাইজ দল সানরাইজার্স হায়দরাবাদ দলের পক্ষে ২০১৩ সালে চুক্তিবদ্ধ হন। বোলিং লাইন-আপে ডেল স্টেইন, থিসারা পেরেরা ও অমিত মিশ্রের সাথে তিনি বিপক্ষের ব্যাটসম্যানদের মোকাবেলায় জড়িত হন। প্রতিযোগিতার শুরুতে কিংস ইলাভেন পাঞ্জাবের ব্যাটসম্যানদেরকে তার স্পিন দিয়ে সম্মোহিত করেন।   তথ্যসূত্র    বহিঃসংযোগ   Karn Sharma - Cricinfo  Karn Sharma's profile page on Wisden  বিষয়শ্রেণী:ভারতীয় ক্রিকেটার বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:রেলওয়েজের ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:সানরাইজার্স হায়দ্রাবাদের ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:ইন্ডিয়া গ্রিনের ক্রিকেটার বিষয়শ্রেণী:ইন্ডিয়া রেডের ক্রিকেটার বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
থাম্ব|মুজেরেস ক্রেন্দো মুজেরেস ক্রেন্দো () হল একটি বলিভীয় নৈরাজ্য-নারীবাদী গোষ্ঠী আন্দোলন। এটি বলিভিয়ার লা পাজে তৈরি হয়েছিল। এটি বিভিন্ন দারিদ্র্য-বিরোধী কাজে অংশগ্রহণ করে, যার মধ্যে আছে প্রচার, পথনাটক এবং প্রত্যক্ষ সংগ্রাম। ১৯৯২ সালে গোষ্ঠীটি তৈরি করেছিলেন মারিয়া গ্যালিন্ডো, মনিকা মেন্ডোজা এবং জুলিয়েটা পেরেদেস। এই গোষ্ঠীর সদস্যদের মধ্যে ছিলেন বলিভিয়ার একমাত্র প্রকাশ্য দুই সমকামী মহিলা সক্রিয় কর্মী।   মুজেরেস ক্রেন্দো মুজের পাবলিকা () প্রকাশ করে, একটি সাপ্তাহিক রেডিও অনুষ্ঠান তৈরি করে, এবং ভার্জেন ডি লস ডেসেওস () নামে একটি সাংস্কৃতিক ক্যাফে চালায়।  প্রতিষ্ঠাতা জুলিয়েটা পেরেদেস মুজেরেস ক্রেন্দোকে ১৯৮০-এর দশকে, বলিভিয়ার অহংকারী, সমকামী এবং সর্বগ্রাসী বামপন্থার বিরুদ্ধে, তিনজন মহিলা (জুলিয়েটা পেরেদেস, মারিয়া গ্যালিন্ডো এবং মনিকা মেন্ডোজা) দ্বারা শুরু করা "একটি 'পাগলামি' হিসাবে বর্ণনা করেছিলেন। সেই সময় বিষমকামিতা তখনও আদর্শ মনে করা হত এবং নারীবাদকে বিভাজনকারী বলে বোঝানো হয়েছিল।"  ২০০১ সালে, দেউদোরার পক্ষ  থেকে বলিভিয়ার ব্যাংকিং সুপারভাইজরি এজেন্সি দখল করেছিল মুজেরেস ক্রেন্দো। এই ঘটনার পরে তারা আন্তর্জাতিক মনোযোগ অর্জন করে। ক্ষুদ্রঋণ প্রতিষ্ঠানের কাছে যারা ঋণী, তাদের নিয়ে তৈরি করা একটি প্রতিষ্ঠান হল দেউদোরা। ডায়নামাইট এবং মলটভ ককটেল দিয়ে সজ্জিত দখলদারেরা মোট ঋণ ক্ষমার দাবি করেছিল এবং তারা সীমিত সাফল্য অর্জন করেছিল।  মুজেরেস ক্রেন্দোর এক সদস্য, জুলিয়েটা ওডেজা , ব্যাখ্যা দিয়েছিলএন যে "প্রকৃতপক্ষে আর্থিক প্রতিষ্ঠানগুলো সুদের নামে অবৈধ জুলুম করে, জনগণকে ঠকিয়ে তাদের অজ্ঞতাকে কাজে লাগিয়েছে, তাদের দিয়ে এমন চুক্তিতে স্বাক্ষর করিয়েছে যা তারা বুঝতেই পারেনি।" মুজেরেস ক্রেন্দোর সদস্যরা যে সরাসরি এই দখলদারীতে অংশ নিয়েছিল তা তারা স্বীকার করে নি।  ২০০১ সালের এপ্রিলে, নৈতিক ও রাজনৈতিক মতানৈক্যের কারণে, গোষ্ঠীতে বিভাজন হয়েছিল। ২০০১ সাল থেকে, মুজেরেস ক্রেন্দোর নেতৃত্ব দিয়েছেন মারিয়া গালিন্দো; আলাদাভাবে একটি মুজেরেস ক্রেন্দো সম্প্রদায় গঠিত হয়েছে এবং জুলিয়েটা পেরেদেস সেটি চালিয়ে যাচ্ছেন।  মুজেরেস ক্রেন্দোর সদস্যরা এবং তাদের সমর্থকরা একটি শিক্ষামূলক চলচ্চিত্র নির্মাণের সাথে জড়িত ছিল। এটির বিষয়বস্তু ছিল নারীর মানবাধিকার সম্পর্কিত সহিংসতার সাথে মোকাবিলা করা। ২০০২ সালের ১৫ই আগষ্ট তারিখে, লা পাজ পুলিশ তাদের মারধর করেছিল। আন্তর্জাতিক সমকামী এবং লেসবিয়ান মানবাধিকার কমিশন পুলিশের সহিংসতার নিন্দা করেছিল।  আরও দেখুন  নৈরাজ্য-নারীবাদ  আইন অমান্য  লাতিন আমেরিকায় নারীবাদ  বলিভিয়ায় লিঙ্গ বৈষম্য  বলিভিয়াতে এলজিবিটি অধিকার  বলিভিয়ায় দারিদ্র্য  চরমপন্থী নারীবাদ  তথ্যসূত্র  বহিঃসংযোগ  Official Website - MujeresCreando.org (in Spanish)  Mujeres Creando: An interview with Julieta Ojeda of Mujeres Creando  Mujeres Creando paints Bolivia, By Tom Kruse (1999)  Marcelo Pisarro, "Riot grrrl boliviano: Mujeres Creando", 1975 Main Street, March 2016  বিষয়শ্রেণী:দেশ অনুযায়ী নারীবাদী সংগঠন বিষয়শ্রেণী:নারীবাদী সংগঠন বিষয়শ্রেণী:নারী সংগঠন বিষয়শ্রেণী:লেসবিয়ান সংস্কৃতি বিষয়শ্রেণী:লেসবিয়ান নারীবাদী সংগঠন বিষয়শ্রেণী:দারিদ্র্যবিরোধী সমর্থনকারী
কিওসুকে তাগাওয়া (, ; জন্ম: ১১ ফেব্রুয়ারি ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব সান্তা ক্লারা এবং জাপান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৬ সালে, তাগাওয়া জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত জাপানের বয়সভিত্তিক দলের হয়ে খেলার পর, তিনি ২০১৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ২ ম্যাচে ১টি গোল করেছেন।  প্রারম্ভিক জীবন কিওসুকে তাগাওয়া ১৯৯৯ সালের ১১ই ফেব্রুয়ারি তারিখে জাপানের কাগোশিমা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তাগাওয়া জাপান অনূর্ধ্ব-১৭, জাপান অনূর্ধ্ব-১৮, জাপান অনূর্ধ্ব-১৯, জাপান অনূর্ধ্ব-২০, জাপান অনূর্ধ্ব-২১ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৫ বছরে ২২ ম্যাচে অংশগ্রহণ করে ৩টি গোল করেছেন।  ২০১৯ সালের ১০ই ডিসেম্বর তারিখে, ২০ বছর, ৯ মাস ও ২৯ দিন বয়সে, বাম পায়ে ফুটবল খেলায় পারদর্শী তাগাওয়া চীনের বিরুদ্ধে অনুষ্ঠিত ২০১৯ ইএএফএফ ই-১ ফুটবল চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৭২তম মিনিটে আক্রমণভাগের খেলোয়াড় মুসাশি সুজুকির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১১ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি জাপান ২–১ গোলের ব্যবধানে জয়লাভ করেছিল। জাপানের হয়ে অভিষেকের বছরে তাগাওয়া সর্বমোট ২ ম্যাচে ১টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল জাপান  ২০১৯  ২  ১ সর্বমোট  ২  ১  তথ্যসূত্র  বহিঃসংযোগ                  বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:সাগান তোসুর খেলোয়াড় বিষয়শ্রেণী:ফুটবল ক্লাব টোকিওয়ের খেলোয়াড় বিষয়শ্রেণী:জাপানের আন্তর্জাতিক ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:জে১ লিগের খেলোয়াড় বিষয়শ্রেণী:ক্লাব দেস্পোর্তিভো সান্তা ক্লারার খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:প্রিমেইরা লিগার খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:কাশিমা অ্যান্টলার্সের খেলোয়াড় বিষয়শ্রেণী:হার্ট অব মিডলোদিয়ান ফুটবল ক্লাবের খেলোয়াড়
বেরার সালতানাত ছিল দক্ষিণাত্য সালতানাতের অন্যতম। বাহমানি সালতানাত ভেঙে যাওয়ার পর ১৪৯০ সালে এই সালতানাত প্রতিষ্ঠিত হয়।  ইতিহাস  পটভূমি বেরার বা এর মারাঠি উচ্চারণ ওয়ারহাদের উৎপত্তি জানা যায় না। তবে মহাভারতে উল্লিখিত বিদর্ভ রাজ্যের নাম পরিবর্তিত হয়ে এই নামের উদ্ভব হয়েছে এমন হতে পারে।  একটি নির্ভরশীল বিবরণ অনুযায়ী বেরার একসময় অন্ধ্র বা সাতবাহন সাম্রাজ্যের অংশ ছিল। ১২শ শতাব্দীতে চালুক্যদের পতনের পর বেরার যাদবদের হাতে আসে। ১৩শ শতাব্দীতে মুসলিমদের হস্তগত হওয়ার পূর্ব পর্যন্ত তাদের হাতে ছিল। বাহমানি সালতানাতের প্রতিষ্ঠার পর বেরার এর পাঁচটি প্রদেশের অন্যতম ছিল। ১৪৭৮/৭৯ সালে এসব প্রদেশ দুইটি পৃথক প্রদেশে বিভক্ত হয়। রাজধানীর নামানুসারে এদের নাম ছিল গাউইল ও মাহুর। বাহমানি সালতানাতও এসময় ভগ্নপ্রায় ছিল।  বেরার সালতানাতের প্রতিষ্ঠা বাহমানি সালতানাতের ভাঙনের সময় ১৪৯০ সালে গাউইলের গভর্নর ফাতহুল্লাহ ইমাদউলমুলক নিজের স্বাধীনতা ঘোষণা করেন এবং ইমাদ শাহি রাজবংশের প্রতিষ্ঠা করেন। তার রাজধানী ছিল অচলপুর। তিনি মাহুরকে তার নবগঠিত রাজ্যের সাথে একীভূত করতে অগ্রসর হন। ইমাদউলমুলক জন্মের সময় একজন কন্নড় হিন্দু ছিলেন। বিজয়নগর সাম্রাজ্যের বিরুদ্ধে একটি অভিযানের সময় তিনি বন্দী হয়েছিলেন এবং এরপর মুসলিম হিসেবে বড় হন।  ১৫০৪ সালে তিনি মারা যান। এরপর আলাউদ্দিন তার উত্তরসুরি হন। আলাউদ্দিন গুজরাটের সুলতান বাহাদুর শাহর সহায়তায় আহমেদনগরের আগ্রাসন প্রতিহত করেন। পরবর্তী শাসক দারিয়া বিজাপুরের সাথে মিলে আহমেদনগরের আগ্রাসন প্রতিহত করতে চেষ্টা করেছিলেন, তবে তিনি ব্যর্থ হন। ১৫৬৮ সালে বুরহান ইমাদ শাহ তার মন্ত্রী তুফাল খান কর্তৃক ক্ষমতাচ্যুত হন। এর ফলে আহমেদনগরের মুরতাজা নিজাম শাহ বেরার আক্রমণের সুযোগ পান। তিনি তুফাল খান, তার পুত্র শামসুল মুলক ও সাবেক সুলতান বুরহানকে বন্দী ও হত্যা করেন। এরপর বেরারকে আহমেদনগরের সাথে একীভূত করা হয়।  সুলতানগণ বেরারের সুলতানগণ হলেন:  ফাতহুল্লাহ ইমাদউলমুলক ১৪৯০ – ১৫০৪  আলাউদ্দিন ইমাদ শাহ ১৫০৪ – ১৫২৯  দারিয়া ইমাদ শাহ ১৫২৯ – ১৫৬২  বুরহান ইমাদ শাহ ১৫৬২ – ১৫৬৮Michell, George & Mark Zebrowski. Architecture and Art of the Deccan Sultanates (The New Cambridge History of India Vol. I:7), Cambridge University Press, Cambridge, 1999, , p.275  তুফাল খান ১৫৬৮ – ১৫৭২Robert Sewell. Lists of inscriptions, and sketch of the dynasties of southern India (The New Cambridge History of India Vol. I:7), Printed by E. Keys at the Government Press, 1884, , p.166  আরও দেখুন শিয়া মুসলিম রাজবংশের তালিকা [[তালিকোট ের যুদ্ধ]] বেরার সুবা বেরার প্রদেশ  তথ্যসূত্র  বহিঃসংযোগ List of Sultans of Berar  বিষয়শ্রেণী:বেরার বিষয়শ্রেণী:দক্ষিণাত্যের সালতানাত বিষয়শ্রেণী:শিয়া মুসলিম রাজবংশ বিষয়শ্রেণী:ভারতীয় উপমহাদেশে মুসলিম শাসন বিষয়শ্রেণী:প্রাক্তন সালতানাত
ভেনচুরা কাউন্টি হল মার্কিন যুক্তরাষ্ট্রের ক্যালিফোর্নিয়া রাজ্যের দক্ষিণ অংশের একটি কাউন্টি। জনসংখ্যা ২০২০ সালের আদমশুমারি অনুসারে ৮,৪৩,৮৪৩ জন ছিল। বৃহত্তম শহর হল অক্সারড, এবং কাউন্টি আসন হল ভেনচুরা শহর।  ভেনচুরা কাউন্টিটি সিএ মহানগর পরিসংখ্যান এলাকা অক্সনার্ড-থাউজেন্ড ওকস-ভেন্টুরা নিয়ে গঠিত, যা সিএ সম্মিলিত পরিসংখ্যান অঞ্চল লস এঞ্জেলেস-লং বিচের অন্তর্ভুক্ত রয়েছে। এটি ক্যালিফোর্নিয়া কেন্দ্রীয় উপকূল বরাবর দক্ষিণতম কাউন্টি হিসাবে বিবেচিত হয়।  চ্যানেল দ্বীপপুঞ্জ দুটি কাউন্টির অংশ: আনাকাপা দ্বীপ, যেটি চ্যানেল আইল্যান্ড  জাতীয় উদ্যানের সবচেয়ে বেশি পরিদর্শন করা দ্বীপ ও সান নিকোলাস দ্বীপ।   ভূগোল  ডান|থাম্ব|250x250পিক্সেল| কাউন্টির মোট এলাকার ৫৩ শতাংশ জাতীয় বনভূমি দ্বারা গঠিত। ইউএস  জনশুমারি দপ্তর অনুসারে, কাউন্টির মোট আয়তন  , যার মধ্যে  হল ভূমিভাগ ও  (১৬.৫%) হল জলভাগ।Erwin G. Gudde, William Bright (2004).    অর্থনীতি  কাউন্টিটি ২০১৯ সালে আবাসন ক্রয়ক্ষমতা হ্রাস ও কাজ বৃদ্ধির অভাবের কারণে একটি দুর্বল অর্থনৈতিক দৃষ্টিভঙ্গির মুখোমুখি হয়েছিল।   কৃষি  ২০১৮ সালের ফসল ও পশুসম্পদ প্রতিবেদন অনুসারে লেবু হল কাউন্টির দুই নম্বর ফসল। লেবুর অর্থনৈতিক মূল্য বছরে ২৪৪ মিলিয়ন ডলারের বেশি, বছরে ভ্যালেন্সিয়া কমলার অর্থনৈতিক মূল্য প্রায় ২০ মিলিয়ন ডলার এবং বছরে ম্যান্ডারিন/ট্যানজেলোর অর্থনৈতিক মূল্য ১৭ মিলিয়ন ডলারের বেশি।   গাঁজা  রাজ্যের আইন বলে যে স্থানীয় সরকার প্রাপ্তবয়স্কদের ব্যক্তিগত ব্যবহারের জন্য গাঁজা চাষ, ব্যবহার বা পরিবহন থেকে নিষেধ করতে পারে না, কিন্তু কোম্পানিগুলিকে তাদের এখতিয়ারের মধ্যে গাঁজা উৎপাদন, পরীক্ষা ও বিক্রি করা থেকে নিষেধ করতে পারে, এই ক্রিয়াকলাপের কোনটি বা শুধুমাত্র কিছুর লাইসেন্স না দিয়ে। রাজ্য সরবরাহের সময়ে স্থানীয় সংস্থার লাইসেন্স ছাড়াই সরবরাহের অনুমতি দেয়।   তথ্যসূত্র   বহিঃসংযোগ    Ventura County  on the National Association Of Counties  বিষয়শ্রেণী:ক্যালিফোর্নিয়ার কাউন্টি বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ বিষয়শ্রেণী:ভেনচুরা কাউন্টি, ক্যালিফোর্নিয়া
ত্রিমোহনী জংশন রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন।  ইতিহাস ত্রিমোহনী রেলওয়ে স্টেশন থেকেই ব্রহ্মপুত্র নদের বালাসী ফেরিঘাট এবং বোনারপাড়া-সান্তাহার সেকশনে ট্রেন চলাচল করত। বালাসী-বাহাদুরাবাদঘাট ফেরি পারাপারের মাধ্যমেই দেওয়ানগঞ্জ-জামালপুর-ময়মনসিংহ হয়ে রাজধানী ঢাকার সঙ্গে ছিল উত্তরাঞ্চলের ৮ জেলার ট্রেন যোগাযোগ। যমুনায় বঙ্গবন্ধু সেতু দিয়ে রেল ও সড়ক যোগাযোগ চালু হওয়ার পর কর্তৃপক্ষ এই রুটের রেলফেরি চলাচল বন্ধ করে দেয়। এতে বন্ধ হয়ে যায় ত্রিমোহিনী-বালাসীঘাট রুটে রেল চলাচল।  পরিষেবা ত্রিমোহনী রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: লালমনি এক্সপ্রেস রংপুর এক্সপ্রেস করতোয়া এক্সপ্রেস দোলনচাঁপা এক্সপ্রেস উত্তরবঙ্গ মেইল বগুড়া এক্সপ্রেস পদ্মরাগ মেইল রাম সাগর এক্সপ্রেস ও লোকাল ট্রেন।  ত্রিমোহনী-বালাসি ঘাট লাইন ব্রিটিশ সরকার ১৯৩৮ সালে ঢাকার সাথে দেশের উত্তরাঞ্চলের রেল যোগাযোগ বৃদ্ধির লক্ষে গাইবান্ধা জেলার ফুলছড়ি উপজেলায় তিস্তামুখ ঘাট ও জামালপুর জেলার দেওয়ানগঞ্জের বাহাদুরাবাদ ঘাটে যমুনা নদীতে রেলফেরি সার্ভিস চালু করে। ১৯৯০ সালের পর যমুনা নদীর নাব্যতা সংকটের কারণে ফেরী সার্ভিসটি তিস্তামুখ ঘাট থেকে বালাসীঘাটে স্থানান্তর করা হয়। ২০০১ সালে যমুনা সেতু চালুর পর যমুনা নদীর ভাঙ্গন ও নাব্যতা হ্রাসের অজুহাতে গাইবান্ধার বালাসি ঘাট বন্ধ করে দেওয়া হয়। তখন থেকে ত্রিমোহনী  জংশন থেকে বালাসি ঘাট পর্যন্ত লাইনটি অব্যবহৃত অবস্থায় আছে।  তথ্যসূত্র  বিষয়শ্রেণী:গাইবান্ধা জেলার রেলওয়ে স্টেশন বিষয়শ্রেণী:বাংলাদেশের রেলওয়ে জংশন স্টেশন
নারায়ণগঞ্জ মডেল কলেজ সম্পর্কে প্রাচ্যের ড্যান্ডিখ্যাত ‘নারায়ণগঞ্জ শহর’ বাংলাদেশের একটি ঐতিহ্যবাহী প্রাচীন শহর। দেশের শিক্ষা, শিল্প এবং অর্থনীতিতে রয়েছে এর অবিস্মরণীয় অবদান। শিল্প এবং অর্থনীতিতে নারায়ণগঞ্জের এই অগ্রসরমান অবস্থানের পিছনে মূল ভূমিকা রয়েছে শিক্ষার। তবে ক্রমবর্ধমান মানসম্পন্ন শিক্ষার চাহিদার তুলনায় উচ্চমাধ্যমিক স্তরে নারায়ণগঞ্জে মানসম্পন্ন কলেজের যথেষ্ট অভাব রয়েছে। এমতাবস্থায় নারায়ণগঞ্জের শিক্ষার অগ্রযাত্রাকে গতিশীল রাখার জন্য শিক্ষার পরিপূর্ণ পরিবেশ, উপাদান ও উপকরণসহ মানসম্পন্ন কলেজের প্রয়োজনীয়তা অনস্বীকার্য। আর এ প্রয়োজনকে সামনে রেখে সমাজের উচ্চ শিক্ষিত ও সম্মাণিত ব্যক্তিদের সার্বিক তত্তাবধানে ২০০৮ইং সালের জুলাই মাসে প্রতিষ্ঠিত হয়েছে নারায়ণগঞ্জ মডেল কলেজ।  কলেজটি স্থাপিত প্রথম স্থাপিত চানমারি, চাষাড়া, নারায়ণগঞ্জে।  অনন্য বৈশিষ্ট্য  ছাত্র/ছাত্রীদের মেধা, প্রতিভা, নৈতিক মূল্যবোধ ও ব্যক্তিত্ব বিকাশে সার্বিক যত্ন নেয়া।  লেখাপড়ার পাশাপাশি খেলধুলা, সাংস্কৃতিক কর্মকাণ্ড, বক্তৃতা, কবিতা আবৃত্তি, বইপড়া, সংগীত চর্চা ইত্যাদি বিষয়ে শিক্ষার্থীদের প্রতিভা বিকাশের জন্য বহুমুখী প্রতিযোগিতা ব্যবস্থা।  শিক্ষার্থীদের ধার্মিক ও উন্নত চরিত্র সম্পন্ন মানুষ হিসেবে গড়ে তোলা।  মেধাবী ছাত্র/ছাত্রীদের বৃত্তি, উপবৃত্তিসহ বিভিন্ন শিক্ষাবৃত্তি পাওয়ার সুযোগ।  দুর্বল শিক্ষার্থীদের জন্য শিক্ষক ও অভিভাবকদের সমন্বয়ে আলোচনার মাধ্যমে ভাল ফলাফলের জন্য বাস্তবমুখী পদক্ষেপ গ্রহণ।  যেসকল শাখায় পড়ানো হয়  ব্যবশায় শিক্ষা শাখা  মানবিক শাখায়   কিছু অর্জন  প্রতি বছরই নারায়ণগঞ্জ মডেল কলেজ নারায়ণগঞ্জ জেলায় খুব ভালো ফলাফল করে এবং ছাত্র-ছাত্রীরাও বিভিন্ন এক্সট্রা কারিকুলার অ্যাক্টিভিটিতে সক্রিয় থাকে।   ২০১৮ সালে নারায়ণগজ্ঞ মডেল কলেজের ছাত্র হাবিবুল্লাহ বাহার পিয়াস IDLC ফাইন্যান্স অলিম্পিয়াড-২০১৮ এর ফাইনাল রাউন্ডডেও তার দূর্দান্ত পারফরমেন্স দেখিয়েছে। Habibullah Bahar Piash প্রায় ২০,৬৮৬ জন প্রতিযোগীর মাঝে সারা বাংলাদেশে ফাইনাল রাউন্ডে জুনিয়র সেকশনে টপ ১২ এর মাঝে ছিল। ফাইনাল রাউন্ড কৃষিবিদ ইন্সটিটিউট বাংলাদেশ (কেআইবি)-তে গত ০২ নভেম্বর, ২০১৮ অনুষ্ঠিত হয়েছিল।     তথ্যসূত্র
বিশ্ব খাদ্য কর্মসূচি ইংরেজি নাম: World Food Programme, সংক্ষেপে WFP; ফরাসি নাম: Programme Alimentaire Mondial, সংক্ষেপে PAM; ইতালীয় নাম: Programma Alimentare Mondiale; স্পেনীয় নাম: Programa Mundial de Alimentos; আরবি নাম: برنامج الأغذية العالمي; রুশ নাম: Всемирная продовольственная программа, Vsemirnaya prodovol'stvennaya programmaa; চীনা নাম: 联合国世界粮食计划署) জাতিসংঘের খাদ্য সহায়তা সংক্রান্ত শাখা। এটি ক্ষুধা ও খাদ্য নিরাপত্তার সাথে জড়িত বিশ্বের বৃহত্তম সংস্থা। বিশ্ব খাদ্য কর্মসূচির নিজস্ব তথ্যমতে সংস্থাটি প্রতি বছর ৭৫টি দেশে ৮ কোটি লোককে খাদ্য সহায়তা দান করে।About WFP . WFP.org. Retrieved 2015-04-08 সংস্থাটির সদর দপ্তর রোমে অবস্থিত। সারা বিশ্বে এর ৮০টিরও বেশি শাখা আছে। এগুলির মাধ্যমে বিশ্ব খাদ্য কর্মসূচি এমন সব মানুষকে সাহায্য করে যারা নিজেদের জন্য এবং পরিবারের জন্য যথেষ্ট পরিমাণ খাবার উৎপাদন কিংবা আহরণ করতে অক্ষম। সংস্থাটি জাতিসংঘ উন্নয়ন গ্রুপের নির্বাহী কমিটির সদস্য।Executive Committee . Undg.org. Retrieved on 2012-01-15.   স্বীকৃতি ও পুরস্কার  বিশ্ব খাদ্য কর্মসূচি ২০২০ সালে নোবেল পুরস্কার লাভ করে। পাদটীকা  তথ্যসূত্র  বিষয়শ্রেণী:ক্ষুধা নিরসন সংস্থা বিষয়শ্রেণী:জাতিসংঘ বিষয়শ্রেণী:নোবেল শান্তি পুরস্কার বিজয়ী সংস্থা বিষয়শ্রেণী:জাতিসংঘ উন্নয়ন গ্রুপ বিষয়শ্রেণী:সমাজে কৃষি
ফরায়েজী আন্দোলন ১৮৪২ একটি বাংলাদেশি জীবনীভিত্তিক চলচ্চিত্র। ওয়াইল্ড ড্রিম মাল্টিমিডিয়া প্রডাকশনের ব্যানারে বাসেদ শিমনের প্রযোজনায় চলচ্চিত্রটি পরিচালনা করেছেন ডায়েল রহমান। পরিচালক ডায়েল রহমানের চিত্রনাট্য অনুযায়ী চলচ্চিত্রটিতে মুখ্য ভূমিকায় অভিনয় করেছেন আমিন খান ও নওশীন। চলচ্চিত্রটি ফরায়েজী আন্দোলনের নেতা দুদু মিয়ার জীবনী অবলম্বনে বানানো হয়েছে। ১৮৪০-৪২ সময়কালে দুদু মিয়া ফরায়েজী আন্দোলনের নেতৃত্বে থাকাকালীন ঐতিহাসিক ঘটনাবলীই এই চলচ্চিত্রের মূলবিষয়বস্তু।চলচ্চিত্রটির নাম শুরুতে দুদু মিয়া রাখা হলেও নির্মাণ কাজ শেষ হওয়ার পর 'ফরায়েজী দল' ও পরবর্তীতে চলচ্চিত্রটির নাম পরিবর্তন করে ফরায়েজী আন্দোলন ১৮৪২ রাখা হয়। ২০১৯ সালের ২০ ডিসেম্বর চলচ্চিত্রটি মুক্তি পায়।  অভিনয়ে  নির্মাণ ২০১২ সালের ডিসেম্বর মাসে চলচ্চিত্রটির চিত্রগ্রহণ শুরু হয়। ২০১৫ সালের ৫ ডিসেম্বর শেষ হয় চলচ্চিত্রটির চিত্রগ্রহণ। নানা কারণে চলচ্চিত্রটির চিত্রগ্রহণে বিঘ্ন ঘটে। দুদু মিয়ার পরিবার হতে চলচ্চিত্র নির্মাণের অনুমতি নিতে সময় ক্ষেপণ হওয়ায়, চলচ্চিত্রটি নির্মাণে সাত বছরের বেশি সময় লাগে। ২০১৯ সালের ২৭ জুন চলচ্চিত্রটি সেন্সর বোর্ডের ছাড়পত্র পায়।   সঙ্গীত  এই চলচ্চিত্রে তিনটি গান রয়েছে। গুঞ্জন চৌধুরীর গীতিতে শিউব রিপন ও সুজন আরিফের সঙ্গীত পরিচালনায় গানগুলিতে কণ্ঠ দিয়েছেন সুজন আরিফ নিজে, রাজীব ও কণা। গানগুলি জি-সিরিজ হতে ২০১৬ সালের ০৪ অক্টোবর ইউটিউবে অবমুক্ত করা হয়। এছাড়াও মুখলেসুর রহমান এই চলচ্চিত্রের আবহ সঙ্গীত পরিচালনা করেন।   প্রচারণা ও মুক্তি  চলচ্চিত্রটি ২০১৯ সালের ৭ সেপ্টেম্বর মুক্তির তারিখ নির্ধারিত থাকলেও পরবর্তীতে ২০ ডিসেম্বর মুক্তি দেয়ার ঘোষণা দেয়া হয়। নতুন মুক্তির তারিখ ঘোষণার সাথে ২০১৯ সালের ২ ডিসেম্বর চলচ্চিত্রটির ৩ মিনিট ৪১ সেকেন্ডের ট্রেইলার প্রকাশিত হয়। ২০১৯ সালের ২০ ডিসেম্বর চলচ্চিত্রটি বাংলাদেশের প্রেক্ষাগৃহে মুক্তি পায়।   প্রতিক্রিয়া  বাংলা মুভি ডেটাবেজে ফাহিম মনতাসির ইতিহাস অবিকৃত রেখে এই চলচ্চিত্রের গল্প, চিত্রনাট্য তৈরীর জন্য ডায়েল রহমান এবং আমিন খানের বলিষ্ট অভিনয়ের প্রশংসা করেন, তবে চিত্রগ্রহণ ও সম্পাদনার সমালোচনা করেন। তিনি  রেটিং প্রদান করেন।  তথ্যসূত্র   বহিঃসংযোগ        বিষয়শ্রেণী:২০১৯-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী জীবনীমূলক চলচ্চিত্র